钦定古今图书集成/明伦汇编/家范典/第063卷 > 又 前人
## 钦定古今图书集成/明伦汇编/家范典/第063卷 > 又 前人

每闻乡人言，四九、五九两侄，为学勤谨，事举业尤有
功。审如此，吾兄不亡矣。惟深念负荷之重，益自修饬，
乃是颜、闵之孝，贤于毁顿远矣。比间五郎、六郎乍失
母，毁痛难堪，亦以此戒之矣。吾兄清贫，遭此，固不易
处。某亦为一年两丧，困于医药殡敛，未有以相助，且
只令杨济甫送二千为一奠，馀俟少暇也。